Derma

**Derma**, **dermis**, **korij**  ili **potkoža**  jest sloj kože između epiderme (s kojim čini kutis) i potkožno tkivo, koje se prvenstveno sastoji od gustog nepravilnog vezivnog tkiva i ublažava potrese tijela od stresa i naprezanja. Podijeljena je u dva sloja, površinsko područje uz epidermu zvano papilsko područje i duboko deblje područje poznato kao retikularni (mrežasti)  dermis. Derma je čvrsto povezana s epidermom preko bazne membrane. Strukturne komponente dermisa su kolagen, elastična vlakna i ekstrafibrilski matriks. Također sadrži mehanoreceptore koji pružaju osjećaj dodira i termoreceptore koji pružaju osjećaj toplote. Pored toga, tu se nalaze i  dlakini folikuli, znojne žlijezde, lojne žlijezde (uljne žlezde), apokrine znojne žlezde, limfni sudovi, nervi  i krvn sudovi. Ti krvni sudovi dopremaju hranu i uklanjaju otpad i dermnim i epidermnim ćelijama.

## Struktura 
Dermis se sastoji od tri glavna tipa ćelija: fibroblasti, makrophagi i mastociti.

Osim ovih ćelija, dermis se sastoji i od matriksnih komponenata kao što je kolagen (koji pruža čvrstoću), elastin (koji pruža elastičnost) i ekstrafibrilski matriks, vanstanćelijska gelasta supstanca koja se uglavnom sastoji od glikozaminoglikana (najviše hijaluronana), proteoglikana i glikoproteina.

## Slojevi 
### Papilska derma
**Papilska derma** i je najgornji sloj dermisa. Isprepliće se sa *rete ridges* epiderme i sastoji se od finih i labavo poredanih kolagenskih vlakana.

#### Dermne papile
Dermne papile (DP) su mali, bradavičasti nastavci (ili interdigitacije) dermisa u epidermi. Na površini kože u rukama i nogama izgledaju kao epidermni ili papilarni grebeni (kolokvijalno poznati kao otisak prsta.

Krvne žile u dermnim papilama hrane sve folikule dlake i donose hranljive sastojke i kisik u donje slojeve epidermnih ćelija. Obrasci grebena koje stvaraju na rukama i nogama djelimično su genetički određene osobine koje se razvijaju prije rođenja. Oni ostaju u značajnoj mjeri nepromijenjeni (osim u veličini) tokom cijelog života, te stoga određuju obrasce otisaka prstiju, čineći ih korisnima u određenim funkcijama lične identifikacije.

Papile  su dio gornjeg sloja dermisa, papilsog dermisa i grebeni koje čine uveliko povećavaju površinu između dermisa i epidermisa. Budući da je glavna funkcija dermisa da podržava epidermu, to uveliko povećava razmjenu kisika, hranjivih sastojaka i otpadnih tvari između ova dva sloja. Uz to, povećanje površine sprečava međusobno odvajanje dermnog i epidermnog sloja, jačanjem spoja između njih. S godinama papile imaju tendenciju da se spljošte i ponekad povećavaju brojnost.

Kožne papile također imaju ključnu ulogu u formiranju, rastu i ciklusima dlake.

U mukoznoj membrani, ekvivalentne strukture dermnih papila obično se nazivaju "papile vezivnog tkiva", koje se interdigiraju sa *rete pegs* površinskog epitela.
Kožne papile su manje izražene na tankim dijelovima kože.

### Mrežasti dermis 
**Retikularni dermis** je donji sloj dermisa, koji se nalazi ispod papilskog, a sastoji se od gustog nepravilnog vezivnog tkiva koje sadrži gusto spakovana kolagenska vlakna. To je primarno mjesto dermnih elastičnih vlakana.

## Također pogledajte 
* Koža
* Epiderma
* Dlaka

## Reference
Kategorija:Anatomija kože
Kategorija:Anatomija čovjeka
Kategorija:Načini primjene lijeka